Derfor trente hun knallhardt etter tapet
Thorir Hergeirsson & co. hadde stor suksess med det fysiske opplegget da EM-gullet ble sikret i fjor. Målet er at Norge skal bli løftet opp og frem i VM etter åpningstapet. Nora Mørk: - Jeg er ikke bekymret – Målet er å komme hjem bedre trent enn da jeg dro, sier keeperen til VG på pressetreffet søndag formiddag. Hun slapp inn to straffer fra den russiske toppscoreren Anna Vyakhereva lørdag kveld. Resten av kampen tilhørte Kari Aalvik Grimsbø. Silje Solberg fikk ingen mulighet til å gnage på skuffelsen. Det bar rett over i 15 sekunders intense keeperbevegelser foran det norske mål, 15 sekunder hvile. Tre ganger åtte minutter i tre bolker med to minutter pause mellom. VG+: Bautaen Silje Solberg På slutten knappet keepersjef Mats Olsson det ned til 12 sekunders arbeid og bare åtte sekunders pause. Solberg ble tydelig sliten. – Slik har vi det. Det er jeg forberedt på. Jeg kjørte den samme økten etter åpningskampen mot Romania i fjor og tror det betydde litt da Kari (Aalvik Grimsbø) ble skadet og jeg fikk ansvaret, sier Solberg og endte opp som EMs beste keeper i suksessmesterskapet i Ungarn. Hun kjører aldri slike treningsøkter etter kampene i sin danske klubb Tvis Holstebro – der hun er etablert førstekeeper. Også utespillere som Linn Jørum Sulland og Betina Riegelhuth fikk kjørt seg. De kom ikke på banen mot russerne og måtte rett over i intervaller da Nora Mørk og de som hadde spilt mye løp ned, fikk seg litt mat og snakket med pressen. – Det handler om å utnytte tiden. De spillerne som ikke er på banen har jo varmet opp, er i gang, og trenger å blåse ut litt. Det gjør at vi kan fokusere på andre ting på søndag, sier Mats Olsson som styrte Solberg med stoppeklokken. Hergeirsson glemte seg i VM-åpningen Helseteamet tok seg av utespillernes intervalltrening. Norge har vært den kvinnelige verdenselitens best trente lag i mange år. Det kommer ikke gratis. Stilen er ikke blitt noe mindre kraftkrevende etter at Stine Bredal Oftedal, Nora Mørk og Veronica Kristiansen har brakt med seg større tempovariasjoner og eksplosivitet inn i angrepsspillet. Ingen av delene er nødvendig for å slå Puerto Rico mandag kveld. Miniputten fra Mellom-Amerika tapte 47-10 for Romania lørdag. Men for de norske målvaktene kan faktisk kampen bli litt vanskelig. Skuddene kommer sjeldent og utradisjonelt. – Det gjelder å holde fokuset oppe, være ekstra konsentrert. Vi keeperne har nesten alt å tape. Vi kommer jo til å slippe inn mål, sier Silje Solberg. Landskamprekorden er uansett umulig å slå. I håndballens oldtid slapp kvinnelandslaget inn null mål i to landskamper mot Finland. Det skjedde både i 1948 og 1953.
Her er Silje Solberg helt kjørt etter skuffelsen mot Russland. Ikke på grunn av kampen. Men fordi hun kjørte knallharde intervaller rett etterpå. Treningstrikset skal løfte Norge i VM.